Vanessa Hudgens

Vanessa Anne Hudgens (sündinud 14. detsembril 1988) on Ameerika Ühendriikide filminäitleja ja laulja. Ajakiri FHM valis Vanessa Hudgensi saja maailma kõige seksikama naise hulka. Kõrgeim koht oli 42. (2009). 

Tema näitlejakarjääri esimesed filmid olid 2003. aasta "Thunderbirds" ja "Thirteen".

Kuulsuse tõi talle aga 2006. aasta Disney Channeli film "Keskkoolimuusikal", millele tehti kaks edukat järge, kus Hudgens samuti mängib.

Hudgensi lauljakarjääri alguseks võib pidada 2006. aastat, kui ilmus tema plaat "V", mille kõrgeim koht USA edetabelites oli 24. Tema album "Identified" ilmus 1. juulil 2008 ja jõudis Euroopasse veebruaris 2009. Albumi "Identified' kõrgeim koht Billboardi edetabelis oli 23.

Lapsepõlv 
Vanessa Hudgens sündis Salinas California osariigis Gina ja Greg Hudgensi tütrena. Tal on õde Stella Theodora Hudgens, San Diego (USA). Vanessa isal on Iiri ja indiaani juured ja Vanessa emal, kes kasvas üles Manilas, on Filipiino, Hispaania ja Hiina päritolu. Vanessa on olnud koduõppel alates seitsmendast klassist.

Kaheksa-aastaselt esines Hudgens muusikalis lauljana ja esines kohalikes projektides "Carousel", "The wizard of Oz", "Kuningas ja mina", "The Music Man", "Tuhkatriinu" ja paljudes teistes.

Karjäär

2004–2007 "High School Musical" ja debüütalbum "V"

Hudgensi debüüt oli filmis "Kolmteist", kus ta mängis Noeli. 2004. aastal mängis ta filmis "Thunderbirds" Tintinit. Külalisrollides on ta kaasa teinud telesarjades "Quintuplets", "Still Standing", "The Brothers García" ja "The Suite Life of Zack & Cody" (osas "Forever Plaid"), kui Corrie. Hudgensil oli pisiosa seriaalis "Drake & Josh", kus ta mängis Drake'i tüdruksõpra Rebeccat.

Hudgensi kõige suurem roll on olnud Disney Channeli filmis "High School Musical", mängides Gabriella Montezt. Vanessa Hudgens ja Zac Efron on võitnud "Parima Keemia" auhinna Teen Choice Awardsil nende rollide eest. Esimene "High School Musical" tuli koos hitt CD plaadiga, maailmaturneega, showga Walt Disney Worldis ja isegi raamatusarjaga mis aitas Hudgensil maanduda ajakirja Forbes kõige rohkem teenivate alla 21-aastaste staaride nimekirjas. Nimekirjas oli Hudgens nr. 7 arvestusliku sissetulekuga 2 miljonit dollarit. Aastal 2006 hakkas Hudgens keskenduma oma muusikakarjäärile, sõlmides lepingu Hollywood Recordsiga, et alustada oma soolokarjääri, aga enne tegi kaveri laulule "Colors Of The Wind".

Lauljakarjäär

"V" (2006–2007)

Hudgensi debüütalbum, "V", ilmus 2006. aasta septembri alguses. Ta allkirjastas lepingu Hollywood Recordsga. Muusikavideo tema esimesele singlile "Come Back To Me" ilmus pärast "The Cheetah Cirls 2" augusti lõpus. Muusikavideot tema teisele singlile "Say Ok" näidati pärast Disney filmi "Jump In!". Aastal 2007 sai Hudgens Choice Breakout Singeri auhinna naislauljana.

"Identified" (2008)

Uue albumi pealkirjaks sai "Identified". Esimene singel sellelt albumilt oli "Sneakernight", esiettekanne oli Radio Disneys 11. aprillil 2008. Tema albumi esimesel müüginädalal müüdi rohkem kui 22 000 eksemplari, mis on 12 000 albumit vähem kui ta esimesel albumil "V".

Isiklik elu 
Vanessa Hudgens oli aastatel 2011–2020 suhtes näitleja Austin Butleriga.

Hudgens kinnitas 2007. aasta oktoobris intervjuus ajakirjale Teen Magazine, et käib oma "High School Musicali" kaasnäitleja Zac Efroniga. Intervjuus ütles Hudgensi kirjastaja, et muusikavideo "Say Ok" oli nende ametlik väljatulek kui paar. 2009. aastal pidid Zac Efron ja Vanessa Hudgens abielluma, aga Zac ütes: "Ei, ma tahan oma keskkoolieast välja tulla ning me ei sobi kokku!" Aastal 2008 oli Hudgens reastatud kui FHM-i 62. kohal olev kõige seksikam naine ja Maximi number 12 nende 100 kuuma listis. 12. detsembril 2008 ilmunud Forbesi tabel, kus on toodud alla 30-aastased, kes teenivad aastas palju. Hudgens oli seal nimekirjas 20. kohal, teenides 2 miljonit USA dollarit. Ta oli 7. kohal kõige paremini riietuvate inimeste nimekirjas. Samuti sai ta 61. koha AskMen.com-is toimunud hääletuses 99 kõige ihaldatuma naise hulgas. Cosmopolitani "best dressed celebs" ehk paremini riietuvate staaride hulgas kümnes.

Alastifoto skandaal 
6. septembril 2007 ilmusid internetti Hudgensi alastifotod. Kahel neist poseeris Hudgens võrgutavas aluspesus ja kolmandal oli alasti. Hudgens vabandas hiljem ja nimetas, et fotode internetti lekkimine oli suur viga ning ta ei oleks pidanud neid fotosid tegema. Disney Channeli esindaja kinnitas, et isegi pärast skandaali jätkub nende ja Hudgensi vahel koostöö ning Hudgens on sellest oma õppetunni saanud.

Kohtuasi 
Muusikaprodutsent Johnny Viera kaebas Vanessa Hudgensi kohtusse, väites, et neiu pole jaganud oma tulusid temaga, kuigi Hudgens olevat tema arvelt kuulsaks saanud. Nad jõudsid kokkuleppele ja Hudgens maksab talle osa oma kolme esimese albumi tuludest. Samuti pidi lauljanna maksma Johnny Viera kohtukulud 1500 USA dollarit.

Viited

Välislingid 

 Vanessa Hudgensi koduleht

Ameerika Ühendriikide lauljad
Ameerika Ühendriikide filminäitlejad
Sündinud 1988